 Katibu Mkuu wa Wizara ya Fedha na Mlipaji Mkuu wa Serikali ya Tanzania, Dk Servacius Likwelile, ndiye aliyesaini Mkataba wa makubaliano ya mkopo huo kwa niaba ya Serikali, mjini hapa juzi.Akizungumza muda mfupi baada ya kusaini mkataba huo na benki hiyo, Likwelile alisema kuwa hatua hiyo ni matokeo ya uhusiano mzuri uliopo kati ya Serikali ya Tanzania na AfDB, na utekelezaji mzuri wa miradi ya maendeleo inayofadhiliwa na benki hiyo.Alisema, tayari benki hiyo ilikwishaipatia Tanzania zaidi ya Sh bilioni 116 kwa ajili ya sekta ya umeme.